ALAQUÀS RECONEIX L'ALAQUASERA AITANA GÓMEZ PALACIOS PELS SEUS ÈXITS DESTACATS EN HALTEROFÍLIA
17/10/2024

# ALAQUÀS RECONEIX L'ALAQUASERA AITANA GÓMEZ PALACIOS PELS SEUS ÈXITS DESTACATS EN HALTEROFÍLIA

*   17/10/2024
*   [Esports](/categoria/7/0/esports)
*   [Imprimir](#)
*   Compartir
*    https://www.alaquas.org/documento.asp?id\_do=22316

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22316%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20RECONEIX%20L%27ALAQUASERA%20AITANA%20G%C3%93MEZ%20PALACIOS%20PELS%20SEUS%20%C3%88XITS%20DESTACATS%20EN%20HALTEROF%C3%8DLIA)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22316/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/22316/17102024whatsapp_image_2024-10-17_at_13_57_53_Form_4.jpg)](https://www.alaquas.org/ficheros/documentos/2024/2/22316/17102024whatsapp_image_2024-10-17_at_13_57_53_Form_10.jpg "<a href='https://www.alaquas.org/ficheros/documentos/2024/2/22316/17102024whatsapp_image_2024-10-17_at_13_57_53_Form_10.jpg' target=_blank><i class='fa fa-external-link' aria-hidden='true'></i>.ALAQUÀS RECONEIX L'ALAQUASERA AITANA GÓMEZ PALACIOS PELS SEUS ÈXITS DESTACATS EN HALTEROFÍLIA</a>")

La jove té 15 anys i ha aconseguit importants classificacions a nivell autonòmic i nacional en aquesta modalitat esportiva.

L’Alcalde d’Alaquàs, Toni Saura, i la Regidora de Festes, Sandra Conde, van rebre ahir dimecres 16 d’octubre l’esportista alaquasera, Aitana Gómez Palacios, per tal d’homenatjar-la pels seus èxits esportius en halterofília, principalment per haver-se proclamat el passat mes de setembre Subcampiona d’Espanya sub 15 en la categoria 49 quilograms i cinquena classificada junior del Campionat d’Espanya el mes de juliol.

El primer edil la va felicitar pels “èxits aconseguits i perquè amb el teu esforç has assolit reptes importants”. Va destacar la importància d’aquest acte per “donar a conéixer a la ciutadania referents positius que com tu serveixen d’exemple a seguir per tal d’animar la gent jove a perseguir també els seus somnis amb esforç, dedicació i disciplina, i més encara si són dones com tu”.Va agrair també l’esforç i recolzament realitzat per part de la família i la dedicació que suposa.

Aitana Gómez Palacios té 15 anys i entrena 2 hores durant cinc dies a la setmana. Es va iniciar en aquest esport amb 13 anys i des d’aleshores ha aconseguit destacats èxits. L’any 2022 va quedar cinquena classificada en el Campionat d'Espanya SUB 15 així com setena clasificada en el Campionat d'Espanya SUB 17. Va quedar també tercera classificada en el Campionat Autonòmic Júnior, en el qual va competir amb esportistes de categories superiors, primera classificada en el Campionat Autonòmic SUB 15 i primera classificada en el Campionat Autonòmic SUB 17. L’any 2023 va quedar segona classificada sub 15 en el campionat d’Espanya, quarta classificada sub17 nacional i pel que fa a campionats autonòmics va ser la primera classificada sub15, sub17 i júnior a més de guanyar els Jocs Esportius Comunitat Valenciana.

Enguany, s’ha alçat amb el títol de Subcampiona sub 15, cinquena classificada júnior i setena classificada en la Copa Espanya sub15, competició per a la qual sols es clasifiquen les 10 millors marques d’Espanya de totes les categories. Pel que fa a campionats autonòmics, enguany ha sigut primera classificada sub15, segona classificada sub17, primera classificada junior i ha tornat a repetir com a Campiona dels Jocs Esportius de la Comunitat Valenciana.